דברי הסבר

1. ביום 31 באוקטובר 2018, נחתם בירושלים הסכם בין ממשלת מדינת ישראל לבין המועצה הפדרלית השוויצרית בדבר שירותי אוויר סדירים, בשפות עברית, אנגלית וצרפתית (להלן: "ההסכם").
1. מטרת ההסכם הינה להגביר את פיתוח ההובלה האווירית בין שתי המדינות ולקדם את הצמיחה הכלכלית והמסחרית של שתי המדינות.
1. ההסכם מסדיר מגוון נושאים במטרה לתרום לקיום קשר תעופתי בין המדינות ובכלל זה: 
1. אפשרות למינוי ריבוי מובילים אוויריים נקובים והגדרת זכויות הטיס שיוענקו למובילים הנקובים והרשאה להקמת נציגויות נאותות;

2. קביעת כללים לקביעת תעריפים, באופן שלא תיפגע התחרות ומתן כלים לאכיפת כללים אלה;

3. הסדרת היבטי מכס, מיסים והטלים והכרה בתעודות ורישיונות;

4. [bookmark: _GoBack]הבטחת הדרגה הגבוהה ביותר של בטיחות בתובלה אווירית בינלאומית וקביעת כללים המאפשרים ביקורת הדדית של הצדדים להסכם והמובילים האוויריים שנתמנו, בדבר עמידה בתקני בטיחות בכל תחום המתייחס למתקני תעופה, צוותי אויר, כלי הטיס או הפעלתם;

5. הבטחת הדרגה הגבוהה ביותר בהגנה על הביטחון בתובלה אווירית בינלאומית וקביעת כללים למתן דרישות מפעילי כלי טיס לקיום הוראות לפני כניסה, יציאה או מעבר בשטח כל אחת מהמדינות וסיוע בעת תקרית או איום ביטחוניים;

6. יעדם העיקרי של השירותים שיספקו המובילים האוויריים של כל צד הוא אספקת הקיבולת המתאימה לדרישות התנועה המפורטות בנספח לוח הנתיבים של ההסכם;

7. יישוב סכסוכים – נקבעו מנגנונים של יישוב סכסוכים באופן של משא ומתן, צינורות דיפלומטיים ובוררות;

ח.	קביעת לוח נתיבים לפיו יפעלו המובילים האוויריים של הצדדים.

1. ההסכם טעון אשרור הממשלה והוא יכנס לתוקפו בתאריך קבלת האיגרת הדיפלומטית השנייה המעידה כי כל הנהלים הפנימיים הדרושים מולאו על ידי שני הצדדים (סעיף 23 להסכם). 

1. יובהר, כי בהתאם להחלטת ממשלה מס' 3552 מיום 15.2.2018 בדבר "אישור לכינון קשרי תעופה סדירים בין ממשלת ישראל לבין המועצה הפדראלית של שוויץ", ההסכם מיושם עוד טרם כניסתו לתוקף.

1. בהתאם לסעיף 10(א) לתקנון עבודת הממשלה, בטרם הבאת ההסכם לממשלה, יש להביאו לידיעת חברי הכנסת.
